भारत-इंग्लैंड के बीच दूसरा वन डे आज  
भारत और इंग्लैंड के बीच पांच मैचों की वनडे सीरीज का दूसरा मैच आज खेला जाएगा। इंग्लैंड दौरे पर टीम इंडिया को अब तक पहली जीत का इंतजार है।
भारत और इंग्लैंड के बीच पांच मैचों की वनडे सीरीज का दूसरा मैच आज खेला जाएगा। इंग्लैंड दौरे पर टीम इंडिया को अब तक पहली जीत का इंतजार है। साउथैम्पटन की पिच को काफी तेज माना जा रहा है ऐसे में यहां टीम इंडिया के बल्लेबाजों को संभल कर खेलना होगा। ज्यादातर खिलाड़ी अनफिट होने की वजह से टीम में नहीं हैं। ऐसे में इंग्लैंड का पलड़ा भारी नजर आ रहा है। टेस्ट मैच में क्लीन स्वीप करने के बाद इंग्लैंड का इरादा वनडे में भी क्लीन स्वीप करने का है।   भारत और इंग्लैंड के बीच डरहम में खेले गए वनडे मुकाबले में कोई नतीजा नहीं निकला था। वजह बारिश के चलते मैच का धुल जाना था। साउथैम्पटन वनडे को लेकर भी यही आशंका जताई जा रही है। इन दिनों वहां खूब बरसात हो रही है। ऐसे में माना जा रहा है कि इस वनडे में शायद ही कोई नतीजा निकले। लेकिन दोनों टीमें उम्मीद कर रही हैं कि 20 या 25 ओवरों का मैच संभव हो।